Braai nou al die gekapte geurgroente in dieselfde pot tot effens sag. Giet die rooiwyn oor en wanneer dit begin opkook, sit die aftrekseljellie by. Gooi ook die gestampte speserye by. Plaas die deksel op en laat stadig stowe vir so 20 minute.
Meng sout en meel en vryf dan die botter in die meelmengsel totdat dit soos growwe mieliemeel lyk. Meng die vrugte en die karringmelk in die meelmengsel in totdat jy ‘n lekker sagte deeg het. Plaas die vleis in die warm groentesous en skep lepelsvol deeg bo-op. Plaas die pot met deksel op, terug op die hitte en stowe vir 15 minute oor matige hitte. As jy wil, kan jy die kluitjies bo-op verbruin wanneer hulle gaar is, deur die pot naby die oondrooster sonder die deksel vir so 5 minute in die oond te plaas.
Giet die rooiwyn in die riffelpan en laat vinnig afkook. Verwyder van die hitte en roer die koue botterblokkies deur. Hou die sous in 'n bakkie. Sny die sampioene in skyfies. Braai in botter saam met die ui en roer die mosterd daardeur. Geur met sout en peper. Roer al die room by en laat indamp tot 'n lekker dik sous. Hou warm.
Smelt botter en Jalapeño olie in 'n pan met 'n deksel. Roer al die speserye en sade in die olie en braai die patat en ui daarin. Verlaag die hitte en plaas die deksel op sodat die patat verder saggies smoor tot sag en gaar.
Voorverhit die oond tot sy hoogste bakstelling, 220-240 grade Celcius. Kry vir jou 'n geperforeerde pizzapan en sprinkel dit met koekmeel. Die koekmeel sal bietjie brand en die pizza daardie outentieke houtoondsmaak gee. Indien jy nie die effek wil he nie, kan jy die pan net goed smeer met olyfolie.
Besprinkel 'n gemaklike groot area van jou werksoppervlak met koekmeel. Sprinkel ook 'n bietjie koekmeel oor jou koekroller en vryf dit rondom. Rol jou pizzadeeg so dun as wat jy verkies. Onthou, om die deeg rond te hou, draai na elke rol die deeg 'n kwart na regs. Hoe dunner jy uitrol, hoe brosser sal jou pizzakors wees. Voer jou pan met die deeg. Indien nodig, moet jy die deeg 'n bietjie strek met die hand. Bak die kors vir 'n paar minute tot halfgaar.
Kook intussen jou tamatie smeerbasis deur al die bestanddele saam in 'n klein kastrolletjie te verhit totdat dit goed gemeng het. Jy kan dit net so 5 minute oor matige hitte verhit en goed meng met 'n ballonklitser (whisk).
Sprinkel laastens met die fyngerasperde Baby Gouda. Indien jy nie die Baby Gouda gebruik nie, kan jy Parmesaankaas of baie sterk beleë Cheddar daarvoor gebruik.
Spuit die stuk vleis mildelik in met Parmesaangeur olie op verskillende plekke. Vryf die vleis goed in met van die Jalapeño olie en sout en peper. Braai die vleis goed bruin in 'n rookwarm steakpan. Dit moet nog byna heeltemal rou binne bly. Draai die stuk vleis toe in kleefplastiek en plaas in 'n bakkie in die yskas om te rus en styf te word. (Daar sal vleissap uitloop, daarom moet jy dit in 'n bord of bakkie neersit).